text: Markuspassion
  
  publiceret: 2009-02-01 00:53:21+01:00
  Markuspassion, musikalsk udsættelse af evangelisten Markus' beretning om Jesu lidelse og død (kap. 14-15). Flerstemmige Markus-passioner er sjældnere end Matthæus- og Johannes-passioner, men er skrevet af bl.a. Orlando di Lasso (1582). Musikken til J.S. Bachs udsættelse (1731) er gået tabt med undtagelse af enkelte satser, der er overleveret i andre værker.